Atlanta

Atlanta je glavni i najveći grad u američkoj saveznoj državi Georgiji, a ujedno je i sjedište okruga Fulton, iako se dio grada, koji mu je pridodan 1909., nalazi u okrugu DeKalb, a veći dio aerodroma je smješten u okrugu Clayton. Prema procjenama iz decembra 2004. grad je imao 425,000 stanovnika, a njegovo brzorastuće metropolitansko područje je brojilo 4,708,297 stanovnika, što ga čini devetim najvećim metropolitanskim područjem u Sjedinjenim Državama. Atlanta je nedvojbeno uzor svjetskim gradovima koji se susreću s ubrzanim širenjem, rastom populacije i komercijalnim razvojem. Njen razvoj započeo je početkom 19. vijeka, kad je bila željezničko čvorište. Međutim, grad je bio uvelike uništen tokom građanskog rata, ali je pravovremeno obnovljen i ubrzo postaje glavni grad savezne države Georgije. U 20. vijeku Atlanta je bila sjedište Američkog pokreta za prava građana, a 1996. je ugostila ljetne Olimpijske igre, koje su se održavale na stotu godišnjicu od prvih takvih igara modernog doba. Jedan od nadimaka grada je "The Phoenix City" ("Grad feniksa"), a povezan je s njegovim brzim oporavkom nakon Građanskog rata. Feniks se pojavljuje i na mnogim simbolima Atlante, uključujući grb i zastavu grada. Reference Vanjski linkovi Službena stranica grada Atlante Nekretnine u Atlanti Aerodrom u Atlanti (sluzbena stranica) https://www.britannica.com/place/Phoenix-Arizona https://repository.lib.fsu.edu/islandora/object/fsu:254193/datastream/PDF/view Nedovršeni članak Atlanta koji govori o gradovima treba dopuniti. Dopunite ga prema pravilima Wikipedije.